אנחנו לא ניפרד לעולם

אנחנו לא ניפרד לעולם הוא סרט תיעודי ישראלי בבימויו של אלון גור אריה אודות חייו של השחקן, המפיק והבמאי יהודה בארקן. הסרט נבחר להשתתף בתחרות התיעודית בפסטיבל הסרטים הבינלאומי חיפה בשנת 2022, בפסטיבל קולנוע דרום ושודר בערוצים HOT8 וערוץ YES ישראלי בתאריך 12 בדצמבר באותה שנה והפך לנצפה ביותר באותו חודש בHOT8. שם הסרט הוא ציטוט מפורסם מתוך הסרט "אבא גנוב". בפרסום המקדים לפסטיבל חיפה נכתב כי יהודה בארקן חוזר בפעם האחרונה לספר את סיפור עלייתו ונפילתו. איך הפך לאחד האנשים החזקים בתעשיית הקולנוע הישראלית, כשהפיק, שיחק, כתב והשקיע את כספו הפרטי בסרטיו. לצד חומרי ארכיון שטרם נראו יסופר כיצד החליט ברקן לנצח את המערכת בדרך שלו. מתפקידים ראשונים ב"הוא הלך בשדות" ו"לופו", מצא את עצמו מחליף ז'אנרים כזיקית – סרטי הבורקס, סרטי המתיחות השנויים במחלוקת ומלודרמות כמו "אבא גנוב". כשנכשל בחייו האישים (נישואין שהתפרקו, בת בברזיל שלא הכיר) דאג לכתוב "סוף הוליוודי" למשברים שפקדו אותו ולצלם אותם כסצנות בסרטיו. כשהיה בשיא כוחו, החליט שהוא חזק מספיק כדי "להמר על כל הקופה" ולמלא בעצמו את כל התפקידים ביצירת סרטי קולנוע, והתרסק. הסרט נפתח בלוויה, כשקולו של המנוח נשמע מנסה לברר אם מדובר במתיחה. כשמתחוור לו שמדובר בקבורתו שלו עצמו, הוא מציין שזו לא הפעם הראשונה, מבקרים תמיד ניסו לקבור אותו. קולו ממשיך להיות שזור בין קטעי ארכיון ומרואיינים מתעשיית הקולנוע, בני משפחה ואושיות מצמתים בחייו, חלקם מבקרים את החלטותיו ומוסריות מעשיו. בארקן מצדו מגיב לדבריהם ואף מתעמת עם המרואיינים ועם עצמו על השלכות מעשיו לאורך השנים. בראיונות סירבו יוצרי הסרט ובני המשפחה לגלות איך נוצרה הקריינות של בארקן בגוף ראשון. הועלו השערות שקולו של בארקן שנפטר שנתיים לפני הקרנת הסרט נוצר על ידי בינה מלאכותית, אחרים העריכו כי מדובר חקיין, דיפ פייק או איסוף מילים מתוך ראיונות קודמים והרכבתן מחדש. גור אריה ציין במספר ראיונות שהוחלט לשמור על מסתורין סביב התשובה לשאלת הקריינות במשך שבוע ימים מבכורת הסרט כדי לייצר אווירת מתיחה בסגנון יהודה בארקן. מבקר הטלוויזיה תומר קמרלינג התייחס לנושא באתר מאקו: "אני לא זוכר שראיתי שימוש כזה בקריינות (כלומר, בסרט תיעודי. מונולוג של מנוח זה משהו שבקולנוע העלילתי הולך אחורה עד "שדרות סאנסט" מ-1950). בכתבת "אולפן שישי" בשידורי קשת, כשבוע אחרי שעלתה השאלה בתקשורת ציין גור אריה שההימורים לגבי מקור הקול נוטים לכיוון ה"AI" הופיע בנו של בארקן, עידו, ואמר: "אני ה-AI". בין המרואיינים: יגאל שילון, ניצה שאול, ששי קשת, קרוליין לנגפורד, משה טימור, איילת מנחמי, אריה מוסקונה, אלי תבור, זאב רווח, ישראל גודסדינר, ננסי ברנדס, יעקב גולדווסר, עדנה לב, צחי נוי, אודי סופר, בני כרמלי, משה אדרי, פולי רשף, איילת קורץ, בן ציון, יוחנן חורחה וולר, שלמה אבידן, עידו ברקן, רועי ברקן, דנה ברקן, נילי ברקן גולן, רעיה לבנון, יהודית יגרמן, הרצל כהן, איצ'ה (קומיקאי), ג'ודי פאר, דורין כפיר, אפי עג'מי. הבמאי אלון גור אריה שנהג לערוך הרצאות על ביוגרפיות של קולנוענים וקומיקאים, הגיע למשרדו של המפיק עופר נעים (איתו הפיק בעבר את סרטיו "מבצע ביצה" ו"המוסד") במטרה ליצור סרט תיעודי. נעים, שהיה חבר של בארקן ואף הפיק את הסרט האחרון בכיכובו "אהבה בשלייקס", חיפש שותף ליצירת סרט בנושא מאז פטירתו. זו ההפקה הראשונה אי פעם המשותפת ל-YES ו-HOT וסרטו התיעודי הראשון של גור אריה. לצורך הפקת הסרט הומרו מחדש המאסטרים המקוריים של חלק מסרטיו בתהליך טלסינה וכך "חייך אכלת אותה", "לופו", "צ'רלי וחצי", "סנוקר" ואחרים זכו לתמונה וצבעים באיכות גבוהה במיוחד. משפט העלמות המס של בארקן צולם על ידי בנו עידו בזמן אמת בבית משפט השלום ברחובות. ב-12 בדצמבר 2022 נערכה הקרנת הבכורה של הסרט באורך 90 דקות (YES) ובגרסת שני פרקים (HOT). בכרזת הסרט שלושה אנשים מחובקים, שלושתם הם בארקן בגלגולים שונים של חייו. משמאל דמותו של צ'רלי מתקופת סרטי הבורקס של תחילת שנות השבעים, במרכז צ'יקו בן דוד מסרטי אבא גנוב של שנות השמונים-תשעים, ומימין בארקן משנות האלפיים אחרי חזרתו בתשובה. מתחתם הכיתוב 'אנחנו לא נפרד לעולם'. זו מחווה למונטאז'ים של כוכבים הוליוודיים עם עצמם בצעירותם. את הכרזה עיצב שיין הורוביץ ע'פ רעיון של גור אריה. הסרט הוקרן בפסטיבל חיפה 2022 כחלק מהתחרות התיעודית. למחרת הפסטיבל כתבה המבקרת נעמה רק באתר וואלה על הסרט "דיוקן מצחיק וגם עצוב שלא מתעלם מהמורכבות של בארקן כדמות ציבורית וכיוצר... זו ביוגרפיה מכובדת לאדם שראה בעצמו האאוטסיידר האולטימטיבי, אבל לא מכובדת מדי בשביל לדלג על נושא חשוב כמו הומור פלוצים". באתר ביקורות הקולנוע "עין הדג" כתב יהונתן צוריה "יוצרי הסרט הצליחו לעמוד באתגר של ליצור סרט מצחיק על אדם מצחיק, תוך כדי שהם מצליחים עדיין לכבד את מה שהוא עשה... מה שחותם את העסק ומעלה את הסרט להיותו אחד מהסרטים הכי טובים לסוגו... הוא לא מייפה את הדברים. בקיצור, הסרט לא נועד (רק) למעריצי בארקן, אלא אולי דווקא בעיקר למי שאינו נמנה עם אוהביו, שיכול לבחון מחדש את דמותו ואת המורכבות שלה באופן מצחיק וקורע מצחוק"" מבקרת הקולנוע מרלן וניג פרסמה מאמר שמנתח את הייצוג הנשי כפי שהוא משתקף בסרט במגזין פרוטפוליו "סגנון הבימוי של גור אריה, שאינו דוקומנטריסט, הוא שינוי מרענן שהופך את העלילה לקלילה, לא חפה מביקורת ויחד עם זאת שוזרת אותה ברוח טובה... זו הזדמנות טובה לרפלקסיה עבורנו הנשים כדי להבין את הדרך הארוכה שעבר הדימוי שלנו בקולנוע הישראלי, ובתוך כך להבין כיצד השתנתה התודעה שלנו כחברה ביחס למעמדן של נשים" מבקר הטלוויזיה ניר וולף כתב ב"ישראל היום": לזכותו של הסרט ייאמר כי יוצריו הבינו שבארקן לבדו כבר לא ממש עומד במבחן הזמן. הוא חלק מדור שנכחד. לפיכך, "אנחנו לא ניפרד לעולם" משקיע לא מעט דקות ושיחות כדי לעמת את המציאות של ימינו עם הראייה הסקסיסטית ועם סוג ההומור שהובילו את סרטי המתיחות והקומדיות שיצר בארקן בשנות ה-80" בתוכנית "זה לא אולפן שישי" ביצעו ארז טל וישראל קטורזה מערכון פרודי קצר על הקריינות של בארקן המת. ארז טל עצמו מופיע בסרט בקטע ארכיון מתוך "העולם הערב" שצוחק על חוסר המוסריות והוולגאריות של בארקן בתקופת סרטי המתיחות שיצר. פסטיבל הסרטים הבינלאומי חיפה 2022 פסטיבל קולנוע דרום 2022 הפקה: סרטי יונייטד קינג בימוי: אלון גור אריה תסריט: אלון גור אריה, עופר נעים עריכה: איל סיבי צילום: עידו ברלד עיצוב אומנותי: נריה בן ארי מוזיקה מקורית: גל פדה מפיקים: משה אדרי, ליאון אדרי, עופר נעים תחקיר: שני ארנהיים "אנחנו לא ניפרד לעולם", במסד הנתונים הקולנועיים IMDb (באנגלית) "אנחנו לא ניפרד לעולם", באתר אידיבי "אנחנו לא ניפרד לעולם", במיזם "אישים" לתיעוד היצירה הישראלית טריילר רשמי - גרסת HOT8 / גרסת YES ישראלי ניר וולף, לפעמים מוכרחים למות כדי שיעשו עליכם סרט מצוין, באתר ישראל היום, 13 בדצמבר 2022 ענבל גזית - בוקר טוב ישראל עם אפי טריגר - כתבה מוקלטת על יצירת הסרט, הבחירות האומנותיות וייצוג הנשים - גלי צה"ל, 13 בדצמבר 2022 נעמה רק‏, הסרט על יהודה בארקן כיפי, מצחיק וגם עצוב – כמו האיש עצמו, באתר וואלה, 12 באוקטובר 2022 יהונתן צוריה, ביקורת סרט - "אחד מהסרטים הכי טובים לסוגו" - עין הדג, 19 באוקטובר 2022 ביקורת טיים אאוט - "הבמאי אלון גור אריה בונה את דמותו של בארקן מחדש... ושווה לצפות בדוקו-פוסט-מורטום הזה כדי להבין קצת יותר מה הניע אותו, וגם מה עצר אותו מלהפוך לגדול אפילו יותר" - טיים אאוט, 13 בדצמבר 2022 יעקב איילון - ראיון מצולם עם אלון גור אריה בשילוב קטעים מהסרט - מהדורת החדשות של ערוץ הכנסת, 8 בדצמבר 2022 מרלן וניג, מאמר על הדימוי הנשי בסרט - "הזדמנות מרתקת עבורנו כצופים לא רק להיפרד מהאייקון, אלא גם מהסגנון השטחי שאפיין את אותה התקופה, שהפך את גוף האישה לצעצוע וטשטש את אישיותה" - פרוטפוליו, 30 באוקטובר 2022 עידו סולומון, ‏הבת הסודית, ההימורים, הנשים: הסרט שחושף את הסודות של יהודה בארקן בקולו, אחרי מותו, באתר ‏מאקו‏, 16 בדצמבר 2022 טל ברמן ואביעד קיסוס, לראות עם כוכבית, רדיו 99FM הקלטה מתוכנית הבוקר 15 בדצמבר 2022 תומר קמרלינג, ‏"אנחנו לא ניפרד לעולם" לא מתיימר להיות מבוא פסיכולוגי ליהודה ברקן, באתר ‏מאקו‏, 13 בדצמבר 2022 גלית חוגי ואבי נוסבאום, הקלטת ראיון עם אלון גור אריה על הסרט - רדיו תל אביב, 12 בדצמבר 2022 נועם פתחי, דווקא בז'אנר האמנותי, שמחפש סיפורים גדולים מהחיים, הוא סיפור ענק מהחיים, ישראל היום, 15 בדצמבר 2022 גואל פינטו - ראיון עם עידו ברקן על הזווית המשפחתית ביצירת הסרט - כאן תרבות, 12 בדצמבר 2022 כתבת וידאו על בכורת הסרט - דוקו חדש על חייו של יהודה בארקן: אבא היה רוצה שתצחקו - ערוץ 24, 11 בדצמבר 2022 לירן יושעי, ‏אנחנו לא ניפרד לעולם: ביקורת סרט הדוקו על יהודה ברקן, באתר "סרט", 14 בדצמבר 2022 סמדר שילוני, הדוקו על יהודה בארקן רוצה להלל את דמותו, אך מתקשה להתעלם מהמציאות, באתר ynet, 13 בדצמבר 2022 יעל שוב, ביקורת קולנוע - "מי שאהב את סרטיו של ברקן ודאי ימצא כאן ריגוש נוסטלגי, אך מי שלא מצא אותם מהנים, כמוני, לא יגלה אוצרות" - טיים אאוט, 13 בדצמבר 2022 גילי איזיקוביץ, "אנחנו לא ניפרד לעולם": הנוסטלגיה לפסגות הוולגריות של יהודה בארקן מביכה ומיותרת, באתר הארץ, 12 בדצמבר 2022 רועי אבן, ‏מזגורי עד בארקן: הסרטים הישראליים של פסטיבל חיפה 2022, באתר ‏מאקו‏, 5 בספטמבר 2022 אנחנו לא ניפרד לעולם, באתר פסטיבל הסרטים הבינלאומי ה-38 חיפה אנחנו לא ניפרד לעולם, באתר המכללה האקדמית ספיר HOT8 on Instagram: "כל התכנים זמינים לצפיה ב-HOT8 וב HOT VOD", באתר Instagram (באנגלית) תומר קמרלינג, ‏"אנחנו לא ניפרד לעולם" לא מתיימר להיות מבוא פסיכולוגי ליהודה ברקן, באתר ‏מאקו‏, 13 בדצמבר 2022 עידו סולומון, ‏הבת הסודית, ההימורים, הנשים: הסרט שחושף את הסודות של יהודה בארקן בקולו, אחרי מותו, באתר ‏מאקו‏, 16 בדצמבר 2022 נעמה רק‏, הסרט על יהודה בארקן כיפי, מצחיק וגם עצוב – כמו האיש עצמו, באתר וואלה, 12 באוקטובר 2022 יהונתן צוריה, דיווחים מפסטיבל חיפה 2022 "Marlen Venig, יהודה בארקן ודוד לוי בפסטיבל קולנוע דרום ה־21, באתר מגזין פורטפוליו, ‏2022-10-30 זה לא אולפן שישי - פרודיה על הקריינות בסרט "אנחנו לא ניפארד לעולם" 16 בדצמבר 2022 העולם הערב - פרק 1 - פרודיה על יהודה בארקן, באתר Youtube, ‏4.11.1990